Ира Знаменская
Щастлив сте, Афанасий Фет!…

Превод от руски: Светлозар Жеков, —

chitanka.info

Щастлив сте, Афанасий Фет!

Светът ви бе дошъл навреме.

Съсед на мъки и на бреме:

по милост божия — поет.

Хартия, птица и бюро…

Отвън долита въздух волен.

Светът от нещо недоволен?

О, нека го творим с перо!

Словата ни са без протест,

но трябва да се каже честно –

че даже славеите днес

запяват „новините“ често.

И знаеш, че горят треви

и че животът днес е сложен,

че днес виновните глави

като преди не се тревожат.

Когато зло ни сполети

и гасне всеки чужд прозорец,

замисленият стихотворец

все пише плаче и шепти…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.